Broj: 707/20-03/3-SL Datum: 09. novembar 2020.

**OPERATIVNI ŠTAB ZA INSPEKCIJSKU KONTROLU**

**n/r g.đe Marine Radulović, šefa Operativnog štaba**

**IZVJEŠTAJ**

**o preduzetim mjerima Inspekcije za drumski saobraćaj po osnovu primjene Zakona o zaštiti stanovništva od zaraznih bolesti za period 01.10. do 31.10.2020.**

U skladu sa zaključcima Operativnog štaba za inspekcijsku kontrolu, u periodu 01.10. do 31.10.2020. godine, po osnovu nadzora nad primjenom Zakona o zaštiti stanovništva od zaraznih bolesti, Inspekcija za drumski saobraćaj je iskontrolisala 499 autobusa koji su obavljali međugradski i međunarodni prevoz putnika (linijski, vanlinijski) i prevoz za sopstvene potrebe (prevoz zaposlenih i prevoz građevinskih radnika) kao i 196 pmv kojima je obavljan prevoz za sopstvene potrebe (zaposleni radnici).

Od stupanja na snagu Zakona o dopunama Zakona o zaštiti stanovništva od zaraznih bolesti („Sl. list CG“, br. 64/20), danom objave 02.07.2020. godine, Inspekcija za drumski saobraćaj djelovala je isključivo preventivno, a od 17.07.2020. godine pristupila je i izricanju sankcija vozačima, putnicima, kao i pravnim licima i odgovornim licima u pravnim licima zbog nepoštovanje mjera propisanih Zakonom o zaštiti stanovništva od zarazih bolesti, kao i nepoštovanju mjera definisanih naredbama Ministarstva zdravlja u uslovima trajuće pandemije.

U naznačenom periodu sankcionisano je:

- 41 vozač, u iznosu od 4100€;

- 1 član posade (kondukter, u iznosu od 100€; i

- 3 putnika, u iznosu od 300€; kao i da je opomenuto:

- 166 putnika.

Ukupno je izrečeno 44 novčanih kazni u ukupnom iznosu od 4400€.

Valja napomenuti da su skoro svi prevoznici koji se bave javnim prevozom putnika sproveli propisane mjere koje se odnose na dezinfekciona sredstva u vozilima, dezinfekciju voznih sredstava, poštovanje broja putnika u autobusima, njihov raspored sjedenja itd., kao i obezbjeđivanje i nošenje zaštitne opreme-maski tokom obavljanja javnog prevoza.

Takođe, u sprovođenju zaključaka Operativnog štaba za inspekcijsku kontrolu aktivno je uključena i Inspekcija za željeznički saobraćaj ovog Ministarstva koja je, naročito tokom vikenda, vrši nadzor nad primjenom mjera Zakona o zaštiti stanovništva od zaraznih bolesti a koje se odnose na željeznički saobraćaj.

S poštovanjem,

 **\_\_\_\_\_\_\_\_\_\_\_\_\_\_\_\_\_\_\_\_\_\_**

 **Vladimir Knežević**

 **INSPEKTOR**